Την περασμένη Κυριακή 31 Γενάρη σκοτώθηκε ο 54άχρονος Χαλίτ Μαχμούτ όταν εισέβαλε αργά 
την νύχτα η αστυνομία στο σπίτι όπου διέμενε μαζί με τρεις άλλους. Ο Χαλίτ, μετανάστης χωρίς 
χαρτιά από το Πακιστάν, έπεσε από τον πρώτο όροφο στην προσπάθεια του να αποφύγει την 
σύλληψη από αστυνομικούς του ΙΐϊίππμταΙίοη (ΥΑΜ) που είχαν μπει στο σπίτι για έλεγχο. 
Τραυματίστηκε σοβαρά και πέθανε την άλλη μέρα στο νοσοκομείο. Περιστατικά σαν αυτό γίνονται 
συχνά στην Κύπρο, αν και σπάνια καταλήγουν με θάνατο. 

Επειδή ήταν μετανάστης χωρίς χαρτιά, και επειδή στην 'δημοκρατία' που ζούμε θεωρείται 
'παράνομος' και 'λαθραίος', προτίμησε να ρισκάρει την ζωή του παρά να χάσει την ελευθερία του. 
Σήμερα οι μετανάστες χωρίς χαρτιά ζουν τρομοκρατημένοι από την απειλή της σύλληψης και της 
απέλασης. Ζουν σαν να μην είναι ανθρώποι όπως τους υπόλοιπους, χωρίς να έχουν τα ίδια 
δικαιώματα. Την ίδια ώρα όμως τους εκμεταλεύονται οι κύπριοι εργοδότες με εξαθλιωτικά 
χαμηλούς μισθούς και απάνθρωπες συνθήκες εργασίας αλλά ξέρουμε όλοι ότι η αστυνομία δεν 
κάνει εφόδους στα σπίτια των εργοδοτών. Τρομοκρατούν μόνο τους πιο αδύναμους και 
αδικημένους ανάμεσα μας και ειδικά τους μετανάστες χωρίς χαρτιά. Όλη αυτή η κατάσταση 
συμφέρει στους εργοδότες, οι οποίοι πλουτίζουν από την μαύρη εργασία και από τον διαχωρισμό 
των μεταναστών σε 'παράνομους' και 'νόμιμους'. 

Το παγκόσμιο σύστημα που ευθύνεται για την φτώχια και καταπίεση σε χώρες όπως το Πακιστάν 
είναι το ίδιο παγκόσμιο σύστημα που προστατεύει τους εργοδότες και τρομοκρατεί τους 
εργαζόμενους εδώ στην Κύπρο. Στεκόμαστε αλληλέγγυοι σε όλους τους καταπιεσμένους επειδή 
μόνο με την αλληλεγγύη μεταξύ μας μπορούμε να αυτοοργανωθούμε και να αντισταθούμε σε αυτό 
το σύστημα. 

